VLÁDA  SLOVENSKEJ  REPUBLIKY

N Á V R H

UZNESENIE VLÁDY SLOVENSKEJ REPUBLIKY

č. 

z

k návrhu účasti delegácie Slovenskej republiky na 96. zasadnutí Generálnej konferencie Medzinárodnej organizácie práce v Ženeve v dňoch 30. mája 2007 až 15. júna 2007

Číslo materiálu:		
Predkladateľ:	ministerka práce, sociálnych vecí a rodiny	

Vláda

A. súhlasí

A.1 s účasťou delegácie SR na 96. zasadnutí Generálnej konferencie Medzinárodnej organizácie práce v Ženeve od 30. mája 2007 do 15. júna 2007 (ďalej len „konferencia“) v trojstrannom zložení,

A.2 s návrhom zloženia delegácie za vládu SR a postupom delegácie SR na konferencii,

A.3 s návrhom stanoviska vlády k programu a k navrhovaným záverom konferencie,

A.4 s účasťou ministerky práce, sociálnych vecí a rodiny so sprievodom na konferencii;

B. vymenúva

B.1 delegáciu za vládu SR:

Emília Kršíková, štátna tajomníčka Ministerstva práce, sociálnych vecí a rodiny SR
vedúci delegácie – delegát,

Anton Pinter, veľvyslanec Stálej misie SR pri úradovni OSN a ostatných medzinárodných organizáciách v Ženeve
zástupca vedúceho delegácie –  delegát,

poradca (poradcovia):
poradca k prvému bodu programu konferencie:
Miloslav Hetteš, generálny riaditeľ sekcie medzinárodných vzťahov Ministerstva práce, sociálnych vecí a rodiny SR,

poradca k druhému bodu programu konferencie:
Nora Šeptáková, prvá tajomníčka Stálej misie SR pri úradovni OSN a ostatných medzinárodných organizáciách v Ženeve, s postavením a úlohami v súlade s čl. 2 odsekom 3 písm. g) Rokovacieho poriadku konferencie (tajomníčka delegácie),

poradca k tretiemu bodu programu konferencie
Boris Vavro, štátny radca, odbor záležitostí EÚ a medzinárodnoprávnych vzťahov Ministerstva práce, sociálnych vecí a rodiny SR,

poradca k štvrtému bodu programu konferencie
Anna Vojnárová, zástupkyňa riaditeľky odboru pracovných vzťahov Ministerstva práce, sociálnych vecí a rodiny SR,

poradca k piatemu bodu programu konferencie
Juraj Džupa, riaditeľ odboru záležitostí EÚ a medzinárodnoprávnych vzťahov Ministerstva práce, sociálnych vecí a rodiny SR,

poradca k šiestemu bodu programu konferencie
Mária Janušová, generálna riaditeľka sekcie práce Ministerstva práce, sociálnych vecí a rodiny SR
alternát
Mária Buchtová, riaditeľka odboru pracovných vzťahov Ministerstva práce, sociálnych vecí a rodiny SR;

B.2 delegáciu SR za zamestnávateľov na základe nominácie členov delegácie zo strany Republikovej únie zamestnávateľov a Asociácie zamestnávateľských zväzov a združení SR v zložení 1 delegát a 4 poradcovia:

Juraj Borgula, Republiková únia zamestnávateľov – delegát,

Juraj Kiripolský, Republiková únia zamestnávateľov – poradca – určený k piatemu bodu programu konferencie,

Ladislav Holaza, Republiková únia zamestnávateľov – poradca – určený k šiestemu bodu programu konferencie,

Štefan Petkanič, Asociácia zamestnávateľských zväzov a združení SR – poradca – určený k štvrtému bodu programu konferencie,

Viola Kromerová, Asociácia zamestnávateľských zväzov a združení SR – poradkyňa – určená k tretiemu bodu programu konferencie;
B.3 delegáciu SR za zamestnancov (pracovníkov) na základe nominácie členov delegácie zo strany Konfederácie odborových zväzov SR v zložení 1 delegát a 4 poradcovia:

Miroslav Gazdík, prezident Konfederácie odborových zväzov SR – delegát,

Eva Mešťanová, riaditeľka odboru medzinárodných vzťahov a protokolu Konfederácie odborových zväzov SR – náhradník delegáta a poradca – určená k tretiemu bodu programu konferencie,

Miloš Zuziak, odborový zväz poľnohospodárov – poradca – určený k štvrtému bodu programu konferencie,

Margita Döményová, poradkyňa Konfederácie odborových zväzov SR určená k piatemu bodu programu konferencie,

Dušan Barčík, poradca a expert Konfederácie odborových zväzov SR – určený k šiestemu bodu programu konferencie;

C. ukladá

členom vládnej časti delegácie SR

C.1 zabezpečiť, aby schválený postup delegácie SR a schválené stanovisko vlády k programu a záverom konferencie slúžili ako záväzná inštrukcia,

ministerke práce, sociálnych vecí a rodiny 

C.2 vystaviť a zaslať poverovacie listiny členov delegácie SR na  konferenciu,

                                                                                                    Termín: do 15. mája 2007 

C.3 predložiť na rokovanie vlády správu o priebehu a výsledkoch konferencie s návrhom príslušných opatrení;

                                                                                              Termín: do 30. novembra 2007

D.  berie na vedomie, že

D.1 náklady – cestovné výdavky a výdavky spojené s pobytom na konferencii časti delegácie SR za zamestnávateľov, ako aj časti delegácie SR za zamestnancov sa hradia z finančných prostriedkov člena Medzinárodnej organizácie práce; Slovenská republika je členom Medzinárodnej organizácie práce ako štát, a preto sa uvedené náklady v tomto prípade hradia z finančných prostriedkov kapitoly rozpočtu Ministerstva práce, sociálnych vecí a rodiny SR v súlade s čl. 13 ods. 2 písm. a) Ústavy Medzinárodnej organizácie práce;

D.2 náklady – cestovné výdavky a výdavky spojené s pobytom delegátov (náhradných delegátov, poradcov, alternátov) vládnej časti delegácie SR hradí príslušné ministerstvo alebo ústredný orgán štátnej správy SR podľa toho, ku ktorému ministerstvu alebo ústrednému orgánu štátnej správy SR je vymenovaný vládny delegát (náhradný delegát, poradca, alternát) v služobnom alebo obdobnom vzťahu;

Vykoná: ministerka práce, sociálnych vecí a rodiny SR

Na vedomie: prezident Republikovej únie zamestnávateľov
                     prezident Asociácie zamestnávateľských zväzov a združení SR,
                     prezident Konfederácie odborových zväzov SR.